AARHUS: Da 2016 blev til 2017 kunne man vælge mellem fire selskaber, hvis man ville med bussen til København:

Abildskou Busser, Rute 1000, Rød Billet og Eurolines.

Siden er der vendt op og ned på meget på den attraktive rute.

Ind er kommet tyske Flixbus, der er Europas største bus-netværk. En position, Flixbus har opnået uden at eje en eneste bus.

Flixbus samarbejder med lokale busvognmænd og driver et simpelt og effektivt bookingsystem.

Her kan kunden købe billetter til de busser, som samarbejdspartnerne driver.

I foråret gik århusianske Abildskou Busser i samarbejde med Flixbus, der også har købt Rød Billet. Rute 1000 er også inde i samarbejdet med Flixbus.